Euroopa Liidu Teataja L 051 , 22/02/2002 Lk 0014 - 0022



Komisjoni määrus (EÜ) nr 327/2002, 21. veebruar 2002, millega muudetakse määrust (EÜ) nr 2316/1999, milles sätestatakse teatavate põllukultuuride tootjate toetussüsteemi kehtestava nõukogu määruse (EÜ) nr 1251/1999 üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] viimati muudetud määrusega (EÜ) nr 1038/2001, [2] eelkõige selle artiklit 9, ning arvestades järgmist: (1) Komisjoni määruses (EÜ) nr 2316/1999, [3] viimati muudetud määrusega (EÜ) nr 1157/2001, [4] sätestatakse määruse (EÜ) nr 1251/1999 üksikasjalikud rakenduseeskirjad teatavate põllukultuuride jaoks pindalatoetuse andmise tingimuste osas. (2) Määruse (EÜ) nr 1251/1999 artikli 5a lõikes 2 sätestatakse, et liikmesriigid peavad kontrollima vähemalt 30 % kiu tootmiseks kasvatatava kanepi kasvualadest, mille kohta on esitatud pindalatoetuse taotlused, ning juhul, kui liikmesriik kehtestab nende kultuuride suhtes eelneva heakskiitmise süsteemi, vähemalt 20 % kasvualadest. 2001/02. turustusaastal saadud kogemused näitavad, et määruses (EÜ) nr 2316/1999 sätestatud kõnealuste kontrollide nõuded tuleks üksikasjalikumalt määratleda. (3) Järjepidevuse ja lihtsustamise huvides tuleks välja jätta sätted samas põllumajandusettevõttes toodetud seemnetest saadud rüpsiseemnete kasutamise kohta. (4) Komisjoni 23. detsembri 1992. aasta määrust (EMÜ) nr 3887/92, milles sätestatakse üksikasjalikud eeskirjad ühenduse teatavate toetuskavade ühtse haldus- ja kontrollisüsteemi kohaldamiseks, [5] viimati muudetud määrusega (EÜ) nr 2721/2000, [6] on konsolideeritud ja asendatud määrusega (EÜ) nr 2419/1999, [7] viimati muudetud määrusega (EÜ) nr 2550/2001. [8] Selle käigus otsustati, et erisätted, milles määratletakse kindlaksmääratud alad, kantakse üle asjaomaste kavade rakenduseeskirjadesse. (5) Komisjoni 28. detsembri 2001. aasta määrusega (EÜ) nr 1/2002, millega kehtestatakse nõukogu määruse (EÜ) nr 1259/1999 üksikasjalikud rakenduseeskirjad teatavate toetuskavade alusel põllumajandustootjatele maksete tegemise lihtsustatud kava osas, [9] kehtestatakse teatavate tootjate jaoks lihtsustatud kava. Kõnealuse määrusega nähakse ette, et lihtsustatud kava kohaseid eritaotlusi tuleb arvesse võtta baaskülvipinna ületamise arvutamisel ning võrdlussaagise ületamise arvutamisel vastavalt määruse (EÜ) nr 1251/1999 artikli 3 lõikele 7. (6) Pindalatoetuse saamise tingimustele vastamiseks peavad tootjad tootmisest kõrvaldama osa oma põllumajandusettevõtte maast. Kava tõhususe tagamiseks ei tohiks tootjatel olla lubatud tootmisest kõrvaldatud maid uuesti põllumajanduslikul eesmärgil kasutada. (7) Austria on edastanud kõva nisu täiendava pindalatoetuse saamise tingimustele vastavate teatavate piirkondade nimed. (8) Vastuseks Itaalia, Madalmaade ja Ühendkuningriigi taotlustele tuleks uued baaskülvipinnad kindlaks määrata vastavalt nende liikmesriikide piirkonnajaotuskavale baaskülvipinna üldpindala muutmata. (9) Nõukogu 26. aprilli 1994. aasta määruse (EÜ) nr 1017/94 (milles käsitletakse praegu põllukultuuride all oleva maa-ala ümberkorraldamist ekstensiivse loomakasvatuse eesmärgil Portugalis, [10] viimati muudetud määrusega (EÜ) nr 2582/2001 [11]) alusel on esitatud taotlused 16185 hektari ümberkorraldamise kohta. Seepärast tuleks baaskülvipinda vastavalt kohandada. (10) Liikmesriigid on teatanud 2001. aastal külvatud kanepisortide tetrahüdrokannabinoolitaseme kindlaksmääramise analüüside tulemustest. Kõnealuseid tulemusi tuleks arvesse võtta, kui koostatakse nimekirja järgmistel turustusaastatel pindalatoetuse saamise tingimustele vastavatest kanepisortidest ning 2002/03. turustusaastaks ajutiselt heakskiidetud sortidest, mida tuleb kõnealuse turustusaasta jooksul täiendavalt analüüsida. (11) Seepärast tuleks määrust (EÜ) nr 2316/1999 vastavalt muuta. (12) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2316/1999 muudetakse järgmiselt. 1. Artikli 3 lõike 1 punkt c asendatakse järgmisega: "c) kus põllukultuuri kasvatakse vastavalt kohalikele tavadele normaalsetes kasvutingimustes vähemalt kuni õitsemisperioodi alguseni. Õlitaimede, valgurikaste taimede, linaseemne, kiulina ning kõva nisu puhul tuleb jätkata kultuuri kasvatamist normaalsetes kasvutingimustes vastavalt kohalikele tavadele vähemalt kuni 30. juunini enne kõnealust turustusaastat, kui saaki ei koristata täisküpsena enne seda kuupäeva. Valgurikaste taimede puhul tohib saaki koristada alles pärast piimküpsusastet. Kiu tootmiseks kasvatatava kanepi puhul tuleb määruse (EÜ) nr 1251/1999 artikli 5a lõikega 2 ettenähtud kontrollide tegemise võimaldamiseks jätkata kultuuride kasvatamist normaalsetes kasvutingimustes vastavalt kohalikele tavadele vähemalt 10 päeva jooksul pärast õitsemisperioodi lõppu. Liikmesriigid võivad lubada koristada kiu tootmiseks kasvatatavat kanepit pärast õitsemise algust, kuid enne õitsemisperioodile järgneva 10päevase ajavahemiku lõppu, tingimusel et inspektorid viitavad iga maatüki tüüpilistele osadele, millel tuleb XIII lisas sätestatud korras jätkata kontrolli eesmärgil kultuuride kasvatamist kuni 10 päeva jooksul pärast õitsemisperioodi." 2. Artikli 4 lõike 2 punkt b asendatakse järgmisega: "b) 00-tüüpi sortide sertifitseeritud seemne saagist saadud seeme, mis on kasvatatud samas põllumajandusettevõttes" 3. Artikli 4 lõige 3 jäetakse välja. 4. Artikli 6 lõike 5 lõppu lisatakse järgmine tekst: "Kui leitakse erinevus liikmesriigi poolt määratud sertifitseeritud seemne miinimumkoguse ning tegelikult kasutatud koguse vahel, saadakse maatüki pindala, jagades sellise sertifitseeritud seemne üldkoguse, mille kohta tootja on esitanud tõendi, miinimumkogusega hektari kohta, mille liikmesriik on ette näinud kõnealuse tootja piirkonnas. Pärast eespool nimetud vähendamiste kohaldamist kasutatakse kirjeldatud viisil kindlaksmääratud maatüki pindala lisatoetuse või eritoetuse saamise õiguse arvutamiseks." 5. Artikli 7b lõike 1 viimane lõik asendatakse järgmisega: "2002/03. turustusaastal kohaldatakse käesoleva määruse XII lisa punktis 2b loetletud kiu tootmiseks kasvatatavate kanepisortide suhtes menetlust B kõikides liikmesriikides, kus neid sorte kasvatatakse." 6. Artikli 19 lõige 3 asendatakse järgmisega: "3. Tootmisest kõrvaldatud alasid ei või kasutada põllumajanduslikuks tootmiseks, välja arvatud määruse (EÜ) nr 1251/1999 artikli 6 lõikes 3 osutatud eesmärkidel, samuti ei tohi neid võtta kasutusse põllumajanduslikul ega muul kasu saamise eesmärgil põllukultuuride kasvatamisega kokkusobimatul viisil." 7. IV lisa asendatakse käesoleva määruse I lisaga. 8. VI lisas asendatakse rubriikides "Itaalia", "Madalamaad", "Portugal" ja "Ühendkuningriik" esitatud andmed käesoleva määruse II lisas esitatud andmetega. 9. VII lisa asendatakse käesoleva määruse III lisaga. 10. XII lisa asendatakse käesoleva määruse IV lisaga. 11. XIII lisa asendatakse käesoleva määruse V lisaga. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse 2002/03. turustusaastal ja järgmistel turustusaastatel. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. veebruar 2002 Komisjoni nimel komisjoni liige Franz Fischler [1] EÜT L 160, 26.6.1999, lk 1. [2] EÜT L 145, 31.5.2001, lk 16. [3] EÜT L 280, 30.10.1999, lk 43. [4] EÜT L 157, 14.6.2001, lk 8. [5] EÜT L 391, 31.12.1992, lk 36. [6] EÜT L 314, 14.12.2000, lk 8. [7] EÜT L 327, 12.12.2001, lk 11. [8] EÜT L 341, 22.12.2001, lk 105. [9] EÜT L 1, 3.1.2002, lk 1. [10] EÜT L 112, 3.5.1994, lk 2. [11] EÜT L 345, 29.12.2001, lk 5. -------------------------------------------------- I LISA " IV LISA (Artikli 6 lõike 1 teine lõik) KÕVA NISU LISATOETUSE SAAMISE TINGIMUSTELE VASTAVAD PIIRKONNAD AUSTRIAS PANNOONIA: 1. Gebiete der Bezirksbauernkammern 2046 Tullnerfeld-Klosterneuburg 2054 Baden 2062 Bruck/Leitha-Schwechat 2089 Baden 2101 Gänserndorf 2241 Hollabrunn 2275 Tullnerfeld-Klosterneuburg 2305 Korneuburg 2321 Mistelbach 2330 Krems/Donau 2364 Gänserndorf 2399 Mistelbach 2402 Mödling 2470 Mistelbach 2500 Hollabrunn 2518 Hollabrunn 2551 Bruck/Leitha-Schwechat 2577 Korneuburg 2585 Tullnerfeld-Klosterneuburg 2623 Wr. Neustadt 2631 Mistelbach 2658 Gänserndorf 2. Gebiete der Bezirksreferate 3018 Neusiedl/See 3026 Eisenstadt 3034 Mattersburg 3042 Oberpullendorf 3. Gebiete der Landwirtschaftskammer 1007 Wien " -------------------------------------------------- II LISA "(1000 ha) | Piirkond | Kõik põllukultuurid | sellest mais | ITAALIA | 5801,2 | 400,8 | MADALMAAD | 441,7 | 208,3 | PORTUGAL Assoorid | 9,7 | | Madeira —Niisutatud aladel kasvatatud | 0,31 | 0,29 | —Muu | 0,30 | | Mandriosa —Niisutatud aladel kasvatatud | 293,4 | 221,4 | —Muu | 687,9 | | ÜHENDKUNINGRIIK Inglismaa | 3794,6 | 33,2 (1) | Šotimaa | 551,6 | | Põhja-Iirimaa | 52,9 | | Wales | 61,4 | 1,2 (1)" | -------------------------------------------------- III LISA " “VII LISA (Artikli 10 lõige 4) +++++ TIFF +++++ +++++ TIFF +++++ " -------------------------------------------------- IV LISA " XII LISA (Artikli 7a lõige 1) Kiu tootmiseks kasvatatava lina ja kanepi sordid, mis vastavad toetussüsteemi tingimustele 1. Kiu tootmiseks kasvatatav lina "Adelie" "Agatha" "Angelin" "Argos" "Ariane" "Aurore" "Belinka" "Ceasar Augustus" "Diane" "Diva" "Electra" "Elise" "Escalina" "Evelin" "Exel" "Hermes" "Ilona" "Laura" "Liflax" "Liviola" "Marina" "Marylin" "Nike" "Opaline" "Rosalin" "Venus" "Veralin" "Viking" "Viola" 2a. Kiu tootmiseks kasvatatav kanep "Carmagnola" "Beniko" "Cs" "Delta-Ilosa" "Delta 405" "Dioica 88" "Epsilon 68" "Fedora 17" "Fédrina 74" "Felina 32" "Felina 34 – Félina 34" "Ferimon-Férimon" "Fibranova" "Fibrimon 24" "Fibrimon 56" "Futura" "Futura 75" "Juso 14" "Santhica 23" "Uso 31" 2b. Kiu tootmiseks kasvatatav ja 2002/03. turustusaastal heakskiidetud kanep "Bialobrzeskie" "Fasamo" "Fedora 19" "Santhica 27" " -------------------------------------------------- V LISA " XIII LISA (Artikli 7b lõige 1) ÜHENDUSE MEETOD KANEPISORTIDE THC (Δ9-TETRAHÜDROKANNABINOOLI)-SISALDUSE KVANTITATIIVSEKS KINDLAKSMÄÄRAMISEKS 1. Sisu ja reguleerimisala Seda meetodit kasutatakse kanepisortide (Cannabis sativa L.) Δ9-tetrahüdrokannabinooli (THC) sisalduse määramiseks. Seda kohaldatakse vastavalt vajadusele allpool kirjeldatud menetluse A või menetluse B kohaselt. Selle meetodi aluseks on Δ9-THC kvantitatiivne määramine gaasikromatograafia (GC) abil pärast sobiva lahustiga ekstraheerimist. 1.1 Menetlus A Menetlust A kasutatakse toodangu kontrollimiseks vastavalt määruse (EÜ) nr 1251/1999 artikli 5a lõikele 2. 1.2 Menetlus B Menetlust B kasutatakse käesoleva määruse artikli 7b lõike 1 kolmandas lõigus osutatud juhtudel ja määruse (EMÜ) nr 1251/1999 artikli 5a lõike 1 teises lõigus sätestatud tingimuste täitmise kontrollimiseks, et lisada loetellu kanepisordid, mis vastavad toetuse saamise tingimustele alates 2001/02. turustusaastast. 2. Proovi võtmine Kui liikmesriik kasutab artikli 3 lõike 1 punktiga c ettenähtud võimalust, tuleb proovide võtmise võimaldamiseks vastavalt inspektori juhendile vähemalt kuni õitsemisperioodi lõpuni põllule alles jätta vähemalt kolm maatüki eraldi osa, millel on vähemalt 4000 taime. 2.1 Proovid - Menetlus A: teatava kanepisordi kasvavatest taimedest võetakse igalt taimelt 30 cm pikkune osa, mis sisaldab vähemalt üht emasõisikut iga valitud taime kohta. Proove tuleb võtta päevasel ajal ajavahemiku jooksul, mis algab 20. päeval pärast õitsemise algust ja kestab kuni 10. päevani pärast õitsemise lõppu; representatiivse proovi saamiseks tuleb proove põllult võtta süstemaatiliselt, kuid mitte kasvuala servadest. Liikmesriigid võivad lubada proovide võtmist ajavahemiku jooksul, mis algab õitsemise alguses ja kestab 20 päeva, tingimusel et iga sordi kohta võetakse representatiivsed proovid vastavalt eespool nimetatud eeskirjadele ajavahemiku jooksul, mis algab 20. päeval pärast õitsemise algust ja kestab kuni 10. päevani pärast õitsemise lõppu. - Menetlus B: teatava kanepisordi kasvavatest taimedest võetakse igalt valitud taimelt ülemine kolmandik. Proove tuleb võtta päevasel ajal kümne päeva jooksul pärast õitsemiseaja lõppu; representatiivse proovi saamiseks tuleb proove põllult võtta süstemaatiliselt, kuid mitte kasvuala servadest. Kahekojaliste sortide puhul kasutatakse üksnes emastaimi. 2.2 Proovitüki suurus - Menetlus A: proov koosneb 50 taimeosast põllu kohta, - Menetlus B: proov koosneb 200 taimeosast põllu kohta. Iga proov pannakse muljumist vältides riidest või paberist kotti ja saadetakse analüüsimiseks laboratooriumisse. Liikmesriik võib ette näha, et kontrollanalüüsiks võetakse vajaduse korral teine proov, mida säilitab kas tootja või analüüsi eest vastutav asutus. 2.3 Proovi kuivatamine ja säilitamine Proovide kuivatamist tuleb alustada võimalikult kiiresti ja igal juhul 48 tunni jooksul, kasutades mis tahes meetodit, mille puhul temperatuur on alla 70 °C. Proovid tuleks kuivatada püsiva kaaluni ja niiskusesisalduseni 8 % ja 13 % vahel. Pärast kuivatamist säilitatakse proovid ilma neid muljumata pimedas kohas, temperatuuril alla 25 °C. 3. THC-sisalduse määramine 3.1 Uuritava proovi ettevalmistamine Kuivatatud proovidelt eemaldatakse varred ja üle 2 mm pikkused seemned. Kuivatatud proovid jahvatatakse poolpeeneks pulbriks (mis läbib 1 mm avadega sõela). Pulbrit võib säilitada 10 nädalat pimedas, kuivas kohas, temperatuuril alla 25 °C. 3.2 Reaktiivid ja ekstraheerimislahus Reaktiivid - kromatograafiapuhas Δ9-tetrahüdrokannabinool, - kromatograafiapuhas skvalaan sisestandardina. Ekstraheerimislahus - 35 mg skvalaani 100 ml heksaani kohta. 3.3 Δ9-THC ekstraheerimine 100 mg pulbristatud uuritavat proovi kaalutakse, pannakse tsentrifuugitopsi ja lisatakse 5 ml sisestandardit sisaldavat ekstraheerimislahust. Asetatakse 20 minutiks ultrahelivanni. Tsentrifuugitakse viis minutit kiirusel 3000 pööret minutis, seejärel eemaldatakse THC-supernatant. Lahus injekteeritakse kromatograafi ja tehakse kvantitatiivne analüüs. 3.4 Gaasikromatograafia a) Seadmed - leekionisatsioonidetektoriga ja jaotatud/jaotamata vooluga injektoriga gaasikromotograaf, - kolonn, mis võimaldab kannabinoide hästi eraldada, näiteks 25 mm pikkune ja 0,22 mm diameetriga klaasist kapillaarkolonn, mis on immutatud 5 %lise mittepolaarse fenüülmetüülsilaoksaani faasiga. b) Kalibreerimispiirkonnad Vähemalt kolm punkti menetluse A puhul ja viis punkti menetluse B puhul, sealhulgas 0,04 ja 0,50 mg/ml Δ9-THCd ekstraheerimislahuses. c) Katsetingimused Punktis a osutatud kolonni puhul esitatakse näitena järgmised tingimused: kuivatuskapi temperatuur | 260 °C | injektori temperatuur | 300 °C | detektori temperatuur | 300 °C | d) Injekteeritud maht: 1μl 4. Tulemused Tulemused esitatakse kahe kümnendkohani ümardatult grammides Δ9-THCd 100 g püsiva kaaluni kuivatatud uuritava proovi kohta. Lubatud hälve on 0,03 g 100 g kohta. - Menetlus A: üks määramine analüüsitava proovi kohta. Kui saavutatud tulemus ületab määruse (EÜ) nr 1251/1999 artikli 5a lõike 1 teises lõigus sätestatud piiri, tuleb uuritava proovi kohta teha teine määramine ning nende kahe määramise keskmist väärtust käsitatakse tulemusena. - Menetlus B: tulemus vastab analüüsitava proovi kohta tehtud kahe määramise keskmisele väärtusele. " --------------------------------------------------